smcproject/ml-wiki-sentences huggingface dataset:
സ്റ്റാൻലി മെൻസോ ഇംഗ്ലീഷ് വിലാസം https://ml.wikipedia.org/wiki/Stanley_Menzo
വിരമിച്ച ഒരു ഡച്ച് ഫുട്ബോളറും ഗോൾ കീപ്പറും ആയിരുന്നു സ്റ്റാൻലി പേൾ മെൻസോ (ജനനം: 1963 ഒക്ടോബർ 15).
ദക്ഷിണാഫ്രിക്കൻ പ്രീമിയർ സോക്കർ ലീഗിൽ അജാക്സ് കേപ് ടൗണിലെ മാനേജറായിരുന്നു.
പ്രൊഫഷണൽ കരിയറിലെ ഭൂരിഭാഗവും അജാക്സിൽ (പത്ത് സീസണുകളിൽ) ചെലവഴിച്ചു കൊണ്ട് 300 ലധികം ഔദ്യോഗിക മത്സരങ്ങൾ കളിക്കുകയും ഒമ്പത് പ്രമുഖ ടൈറ്റിലുകൾ ജയിക്കുകയും ചെയ്തു.
മെൻസ്സോ ഒരു ലോകകപ്പിലും യൂറോപ്യൻ ചാമ്പ്യൻഷിപ്പിലും ഡച്ച് ടീമിനെ പ്രതിനിധീകരിച്ചു.
സുരിനാമിലെ പരമാരിബൊയിൽ ജനിച്ച മെൻസോ അമച്വർ എ.വി.വി. സീബുർഗിയയിൽ നിന്നും 19 വയസ്സുള്ളപ്പോൾ എറെഡെവിസീ ജെയിൻറ്സ് അജാക്സ് ആംസ്റ്റെർഡാമിൽ എത്തി.
ബഹുമതികൾ അജാക്സ് : UEFA Cup Winners' Cup : 1986–87 UEFA Cup : 1991–92 Dutch League : 1984–85, 1989–90, 1993–94 Dutch Cup : 1985–86, 1986–87, 1992–93, 1995–96 Lierse : Belgian League : 1996–97 Belgian Cup : 1998–99 അവലംബം ബാഹ്യ ലിങ്കുകൾ Stanley Menzo എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Beijen profile Archived 2013-01-27 at the Wayback Machine .
(in Dutch) സ്റ്റാൻലി മെൻസോ at Wereld van Oranje (in Dutch) സ്റ്റാൻലി മെൻസോ at National-Football-Teams.com
ഡേഞ്ചറസ് ട്വിൻസ് ഇംഗ്ലീഷ് വിലാസം https://ml.wikipedia.org/wiki/Dangerous_Twins
2004-ൽ പുറത്തിറങ്ങിയ നൈജീരിയൻ നാടക ചലച്ചിത്രമാണ് ഡേഞ്ചറസ് ട്വിൻസ് .
ടേഡ് ഒഗിദാൻ എഴുതി, നിർമ്മിക്കുകയും സംവിധാനം ചെയ്യുകയും ചെയ്തു.
ബിംബോ അകിന്റോല, റാംസെ നൗ, സ്റ്റെല്ല ഡമാസസ്-അബോഡെറിൻ എന്നിവർ അഭിനയിച്ച ഈ ചിത്രം 135 മിനിറ്റ് ദൈർഘ്യമുള്ള മൂന്ന് ഭാഗങ്ങളുള്ള ചിത്രമാണ്.
അത് മികച്ച സ്‌പെഷ്യൽ ഇഫക്‌റ്റുകൾക്കുള്ള ഒന്നാം ആഫ്രിക്ക മൂവി അക്കാദമി അവാർഡുകൾ നേടി.
ചിത്രത്തിൽ തായെ, കെന്നി എന്നീ കഥാപാത്രങ്ങളെ അവതരിപ്പിച്ചത് റാംസെ നൗവയാണ്.
ഒജിഡി പിക്‌ചേഴ്‌സ് പ്രൊഡക്ഷൻ നൈജീരിയയിലാണ് ചിത്രം നിർമ്മിച്ചത്.
എന്നാൽ നൈജീരിയ, ലണ്ടൻ , ഫ്രാൻസ് , സ്വിറ്റ്‌സർലൻഡ് , നെതർലാൻഡ്‌സ് , ബെൽജിയം , യുണൈറ്റഡ് സ്റ്റേറ്റ്‌സ് ഓഫ് അമേരിക്ക എന്നിവയുൾപ്പെടെ ഒന്നിലധികം ലൊക്കേഷനുകളിൽ വിദേശ പശ്ചാത്തലത്തിൽ ചിത്രീകരിച്ചു.
മിസിസിനേവ നദി
മിസിസിനേവ നദി അമേരിക്കൻ ഐക്യനാടുകളിലെ കിഴക്കൻ ഇന്ത്യാനയിലൂടെയും ഒരു ചെറിയ ഭാഗം പടിഞ്ഞാറൻ ഒഹായോയിലൂടെയും ഒഴുകുന്ന വാബാഷ് നദിയുടെ ഒരു പോഷകനദിയാണ്.
120 മൈൽ (190 കിലോമീറ്റർ) നീളവും വൈറ്റ് റിവർ, ലിറ്റിൽ വാബാഷ് നദികൾക്ക് പിന്നിൽ വാബാഷ് നദിയുടെ മൂന്നാമത്തെ വലിയ പോഷകനദിയുമായ ഇത് എംബാറസ് , വെർമിലിയൻ നദികളേക്കാൾ നേരിയ വലിപ്പക്കൂടുതലുണ്ട്.
വബാഷ്, ഒഹായോ നദികളോടൊപ്പം ഇത് മിസിസിപ്പി നദീതടപ്രദേശത്തിന്റെ ഭാഗമാണ്.
1812 ലെ യുദ്ധത്തിൽ, മിസിസിനേവ യുദ്ധഭൂമിയായിരുന്ന നദിതടപ്രദേശം മയാമി ഇന്ത്യക്കാർക്കെതിരെ അമേരിക്കൻ സൈന്യത്തെ അണിനിരത്തിയിരുന്നു.
യുഎസ് നാവികസേനയുടെ രണ്ട് എണ്ണക്കപ്പലുകൾക്ക് നദിയുടെ പേരിൽ യുഎസ്എസ് മിസിസിനേവ എന്ന് പേരിട്ടു.
ഒരു ചരിവിൽ കിടക്കുന്നു എന്ന അർത്ഥം വരുന്ന മയാമി ഇന്ത്യൻ പദമായ nimacihsinwi എന്നതിൽ നിന്നാണ മിസിസിനേവ എന്ന പദം ഭാഗികമായി ഉരുത്തിരിഞ്ഞതെന്നു കരുതപ്പെടുന്നു.
, accessed May 19, 2011 ↑
നെമിയാഹ് ഗ്രൂ
പ്ലാന്റ് അനാട്ടമി (Plant Anotomy) യുടെ പിതാവായി കണക്കാക്കപ്പെടുന്ന ആളാണ് നെമിയാഹ് ഗ്രൂ (Nehemiah Grew) .
അദ്ദേഹത്തിൻ്റെ പഠനങ്ങൾ കോശജീവശാസ്ത്രത്തിൽ ഏറെ ശ്രദ്ധേയമാണ് .
1641ൽ ഇംഗ്ലണ്ടിൽ ജനിച്ച നെമിയാഹ് ഗ്രൂ സസ്യങ്ങളിലെ സംവഹനകലകളെക്കുറിച്ചും പരാഗരേണുക്കളെക്കുറിച്ചും വിശദമായി പഠിച്ചു .
സസ്യശരീരത്തിന്റെ വിവിധ ഭാഗങ്ങൾ എല്ലാം തന്നെ കോശനിർമിതമാണെന്ന് 1700നു മുൻപു തന്നെ നെമിയാഹ് ഗ്രൂ കണ്ടെത്തിയിരുന്നു .
നോൺകൺഫോർമിസ്റ്റ് ദിവ്യനും കവൻട്രിയിലെ സെൻ്റ് മൈക്കിൾസിലെ വികാരിയുമായിരുന്ന ഒബാദിയ ഗ്രൂവിൻ്റെ (1607-1688) ഏക പുത്രനായിരുന്നു ഗ്രൂ,  വാർവിക്ഷെയറിലാണ് ജനിച്ചത്.
അദ്ദേഹം 1661-ൽ കേംബ്രിഡ്ജിലെ പെംബ്രോക്ക് കോളേജിൽ നിന്ന് ബിരുദം നേടിയ അദ്ദേഹം, പത്ത് വർഷത്തിന് ശേഷം ലൈഡൻ യൂണിവേഴ്‌സിറ്റിയിൽ എംഡി ബിരുദം നേടി, അദ്ദേഹത്തിൻ്റെ തീസിസ് ഡിസ്പുട്ടേഷ്യോ മെഡിക്കോ ഫിസിക്ക ഡി ലിക്വർ നെർവോസോ ആയിരുന്നു.
1664-ൽ സസ്യങ്ങളുടെ ഘടനയെക്കുറിച്ചുള്ള നിരീക്ഷണങ്ങൾ ആരംഭിച്ച അദ്ദേഹം 1670-ൽ  ദി അനാട്ടമി ഓഫ് വെജിറ്റബിൾസ് രചിച്ചതായി, ബിഷപ്പ് വിൽക്കിൻസ് റോയൽ സൊസൈറ്റിയെ അറിയിച്ചതോടെ അദ്ദേഹത്തിൻ്റെ ശുപാർശ പ്രകാരം അടുത്ത വർഷം ഒരു സഹപ്രവർത്തകനായി തിരഞ്ഞെടുക്കപ്പെട്ടു.
1672-ൽ, പ്രബന്ധം പ്രസിദ്ധീകരിച്ചശേഷം, അദ്ദേഹം ലണ്ടനിൽ സ്ഥിരതാമസമാക്കി, താമസിയാതെ ഒരു വൈദ്യനെന്ന നിലയിൽ വിപുലമായ പരിശീലനം നേടുകയും ചെയ്തു.
വിവേകോദയം
എസ്. എൻ. ഡി. പി. യോഗത്തിന്റെ മുഖപത്രമായിരുന്നു വിവേകോദയം .
1904-ൽ തിരുവനന്തപുരത്ത് നിന്ന് പ്രസിദ്ധീകരിക്കാൻ ആരംഭിച്ചു.
യോഗം ജനറൽ സെക്രട്ടറിയായിരുന്ന മഹാകവി കുമാരനാശാനായിരുന്നു പത്രാധിപർ.
യോഗസംബന്ധമായ വരവുചെലവുകണക്കുകൾ, യോഗത്തിൽ അപ്പോൾ അപ്പോൾ ഉണ്ടാകുന്ന നിയമങ്ങൾ, നടപടികൾ മുതലായവ എല്ലാ യോഗങ്ങളെയും അറിയുക എന്നതായിരുന്നു ഈ മാസികയുടെ മുഖ്യോദ്ദേശം.
സമുദായത്തിന്റെ ഗുണപ്രദങ്ങളായ മാർഗ്ഗങ്ങളെ വിവേകപൂർവം ഉപദേശിക്കുകയും ദോഷങ്ങളെ ന്യായമായി ചൂണ്ടിക്കാണിക്കുകയും സമുദായസ്നേഹം, ഭക്തി, സദാചാരം, ഇവയെ വർധിപ്പിക്കുന്നതിനായി ഗുണദോഷിക്കുകയുമൊക്കെ ചെയ്യുന്നതിനു യോഗത്തിന്റെ ശക്തിമത്തായ ഒരു വാഗിന്ദ്രിയമായിരിക്കുക എന്നുള്ളതും ഇതിന്റെ മറ്റൊരു പ്രാധാന്യ ഉദ്ദേശ്യമാണ്.
പ്രശസ്തി സമ്പാദിച്ചിരുന്ന നമ്മുടെ പൂർവ്വപുരുഷന്മാരെയും പുരാതനകുടുംബങ്ങളെയും സംബന്ധിച്ചുള്ള വിശ്വാസയോഗ്യങ്ങളായ ഐതിഹ്യങ്ങൾ, സമുദായത്തിന്റെ അർവചീനന്മാരും ആധുനികന്മാരുമായ മഹാന്മാരുടെ ജീവിതചരിത്രങ്ങൾ മുതലായവ മുഖ്യപ്രതിപാദവിഷയങ്ങളായിരുന്നു.
അഞ്ഞൂറോളം യോഗാംഗങ്ങളും ബഹുമാന്യന്മാരായ വായനക്കാരും വിവേകോദയത്തിന് ഉണ്ടായിരുന്നു.
രണ്ട് മാസത്തിൽ ഒരിക്കലായിരുന്നു ഇത് പ്രസിദ്ധികരിച്ചിരിക്കുന്നത്.
യോഗാംഗങ്ങൾക്ക് എട്ടണയും അംഗങ്ങളല്ലാത്ത വരികർക്ക് ഒരു ബ്രിട്ടീഷ് രൂപയുമായിരുന്നു വില്പന തുക.
അനേകം നൂറ്റാണ്ടുകളായി എല്ലാ മേഖലകളിലും അകറ്റി നിർത്തിയിരുന്ന കേരളത്തിലെ അവർണ്ണ ജനവിഭാഗത്തെ പുരോഗതിയിലേക്ക് കൈപിടിച്ചു കയറ്റിയ പത്രമായിരുന്നു ഇത്.
പഠനാർഹങ്ങളും പ്രചോദനാത്മകങ്ങളുമായ ഒട്ടേറെ ലേഖനങ്ങൾക്ക് പുറമേ സമുദായ പരിഷ്കരണം, ആചാര പരിഷ്കരണം,വിദ്യാലയ പ്രവേശനം,സർക്കാർ സർവീസിൽ പ്രവേശനം, സഞ്ചാരസ്വാതന്ത്ര്യം എന്നിവയ്ക്കു വേണ്ടിയും അനവധി മുഖപ്രസംഗങ്ങളിലൂടെ വിവേകോദയം അവിശ്രമം സമരം ചെയ്തിരുന്നു.
അവർണ്ണജനവിഭാഗം അനുഭവിച്ചിരുന്ന പരിതാപകരമായ അവസ്ഥകളെ തരണം ചെയ്യുന്നതിനും അതിൽനിന്നും മോചനം ലഭിക്കുന്നതിനും വിവേകോദയത്തിലൂടെ കഴിഞ്ഞു.
ഇത്രയധികം സംഭാവന ചെയ്യാൻ കഴിവുള്ള മറ്റൊരു മലയാള പത്രവും ഉണ്ടെന്ന് തോന്നുന്നില്ല.
15 കൊല്ലത്തെ കുമാരനാശാന്റെ പത്രാധിപത്യം ഒഴിഞ്ഞതിനുശേഷം പല തവണ മുടങ്ങുകയും തുടങ്ങുകയും ചെയ്ത വിവേകോദയം കെ.ദാമോദരൻ, കെ.കുഞ്ഞികൃഷ്ണൻ,ആർ.
ശങ്കർ എന്നിവരുടെ പത്രാധിപത്യങ്ങളിൽ മുട്ടിയും മുടങ്ങിയും ഇരിങ്ങാലക്കുടയിൽ സി.ആർ കേശവൻ വൈദ്യന്റെ അടുത്തെത്തി.
അദ്ദേഹം വിവേകോദയംത്തിന് ആരോഗ്യം തിരിച്ചു നൽകുകയും ഇന്നത് എണ്ണപ്പെട്ട ഒരു സംസ്കാരിക സമുദായികമാസികയുമാണ്.
അവലംബം പുറം കണ്ണികൾ വിവേകോദയം - പുസ്തകം 6 ലക്കം 5
കൊളോസിയം ഇംഗ്ലീഷ് വിലാസം https://ml.wikipedia.org/wiki/Colosseum കൊളോസിയത്തിന്റെ ഒരു സംരക്ഷിത ഭാഗം.
റോമാ സാമ്രാജ്യത്തിൽ നിലനിന്നിരുന്ന പൊതുവിനോദ കേന്ദ്രങ്ങളിൽ ഏറ്റവും വലുതായിരുന്നു കൊളോസിയം അഥവാ ഫ്ലേവിയൻ ആംഫിതിയേറ്റർ .
അമ്പതിനായിരത്തിലേറെ കാണികളെ ഉൾക്കൊള്ളിക്കുമായിരുന്ന ഈ പോരങ്കണം അക്കാലത്ത് നിലനിന്നിരുന്ന ക്രൂരവിനോദമായ ഗ്ലാഡിയേറ്റർ മല്ലയുദ്ധത്തിന്റെ വേദിയായിരുന്നു.
ക്രിസ്തുവിനുശേഷം ഏഴാം ദശകത്തിലാണ് ഇതു പണികഴിപ്പിച്ചത്.
എ.ഡി. 72-ൽ വെസ്പാസിയൻ ചക്രവർത്തിയുടെ കാലത്താണ് കൊളോസിയത്തിന്റെ നിർമ്മാണം ആരംഭിക്കുന്നത്.
അദ്ദേഹത്തിന്റെ പുത്രൻ ടൈറ്റസ് ക്രി.
പി. 80ൽ പൂർത്തിയാക്കി.
ഡൊമിനിഷ്യൻ ചക്രവർത്തിയും പിന്നീടു ചില മിനുക്കുപണികൾ നടത്തി.
50000 കാഴ്ചക്കാരെ വരെ ഒരേ സമയം ഉൾക്കൊള്ളാൻ കഴിയുന്ന കൊളോസിയം പ്രധാനമായും പൊതുപ്രദർശന വേദിയായാണ് ഉപയോഗിച്ചിരുന്നത്.
48 മീറ്റർ ഉയരവും 188 മീറ്റർ നീളവും 156 മീറ്റർ വീതിയുമുള്ള വമ്പൻ സ്റ്റേഡിയമായിരുന്നു കൊളോസിയം.
മൂന്നു നിലകളിലായി 240 കമാനങ്ങളുമുണ്ടായിരുന്നു.
അടിത്തട്ട് പലകയിൽ തീർത്ത് മുകളിൽ മണ്ണുമൂടിയാണ് തയ്യാറാക്കിയിരുന്നത്.
ആധുനിക കാലത്തെ പല സ്റ്റേഡിയങ്ങളും കൊളോസിയത്തിന്റെ മാതൃക പിന്തുടരുന്നതു കാണാം.
ആഗ്നസ് വോൺ കുറോവ്സ്കി
ആഗ്നസ് വോൺ കുറോവ്സ്കി സ്റ്റാൻഫീൽഡ് (ജീവിതകാലം: ജനുവരി 5, 1892 - നവംബർ 25, 1984) പ്രശസ്ത സാഹിത്യകാരനായിരുന്ന ഏണസ്റ്റ് ഹെമിംഗ്വേയുടെ എ ഫെയർ‌വെൽ ടു ആർമ്‌സ് "എന്ന കൃതിയിലെ കാതറിൻ ബാർക്ലി" എന്ന കഥാപാത്രത്തിന് പ്രചോദനം നൽകിയ ഒരു അമേരിക്കൻ നഴ്‌സായിരുന്നു.
ഒന്നാം ലോകമഹായുദ്ധകാലത്ത് മിലാനിലെ ഒരു അമേരിക്കൻ റെഡ്ക്രോസ് ആശുപത്രിയിൽ നഴ്‌സായി കുറോവ്സ്കി സേവനമനുഷ്ഠിച്ചിരുന്നു.
അക്കാലത്ത് അവരുടെ രോഗികളിൽ ഒരാളായിരുന്ന19 കാരനായ ഏണസ്റ്റ് ഹെമിംഗ്വേ , ആഗ്നസുമായി പ്രണയത്തിലായി.
ആശുപത്രിവാസത്തിൽനിന്ന് മോചിതനായി 1919 ജനുവരിയിൽ അമേരിക്കയിലേക്ക് മടങ്ങുമ്പോഴേക്കും കുറോവ്സ്കിയും ഹെമിംഗ്വേയും ഏതാനും മാസങ്ങൾക്കുള്ളിൽ അമേരിക്കയിൽ വച്ച് വിവാഹം കഴിക്കാൻ പദ്ധതിയിട്ടിരുന്നു.
എന്നിരുന്നാലും, 1919 മാർച്ച് 7 ന് ഇല്ലിനോയിയിലെ ഓക്ക് പാർക്കിലുള്ള മാതാപിതാക്കളുടെ വീട്ടിൽ താമസിക്കുന്ന ഹെമിംഗ്വേയ്ക്ക് ആഗ്നസ് എഴുതിയ ഒരു കത്തിൽ, ഒരു ഇറ്റാലിയൻ ഉദ്യോഗസ്ഥനുമായി തന്റെ വിവാഹനിശ്ചയം കഴിഞ്ഞതായി അറിയിപ്പുകിട്ടി.
കുറോവ്സ്കി ഒടുവിൽ അമേരിക്കയിലേക്ക് മടങ്ങിയെങ്കിലും കമിതാക്കൾ പിന്നീടൊരിക്കലും കണ്ടുമുട്ടിയില്ല.
1996 ൽ പുറത്തിറങ്ങിയ ഇൻ ലവ് ആന്റ് വാർ എന്ന സിനിമയിൽ അവരുടെ പ്രണയകഥ ആവിഷ്ക്കരിക്കപ്പെടുന്നുണ്ട്.
ഇറ്റലിയിലെ തന്റെ ജീവിതാനുഭവങ്ങൾ പത്ത് ചെറുകഥകൾക്ക് ഇതിവൃത്തമായി ഹെമിംഗ്വേ ഉപയോഗിച്ചിരുന്നു.
കുറോവ്സ്കിയെ അടിസ്ഥാനമാക്കിയുള്ള സാങ്കൽപ്പിക കഥാപാത്രങ്ങൾ അദ്ദേഹത്തിന്റെ " എ വെരി ഷോർട്ട് സ്റ്റോറി ", " ദി സ്നോസ് ഓഫ് കിളിമഞ്ചാരോ " എന്നീ ചെറുകഥകളിലും എ ഫെയർ‌വെൽ ടു ആർമ്സ് എന്ന നോവലിലും നിഴലിച്ചിരുന്നു.
ആഗ്നസ് വോൺ കുറോവ്സ്കി സ്റ്റാൻഫീൽഡ് 1892 ജനുവരി 5 ന് പെൻസിൽവാനിയയിലെ ഫിലാഡെൽഫിയയിലെ ജർമൻടൌണിൽ ജനിച്ചു.
ജർമ്മൻ വംശജനായ പിതാവ് വാഷിംഗ്ടൺ ഡിസിയിലെ ബെർലിറ്റ്സ് സ്കൂളിൽ ഭാഷകൾ പഠിപ്പിക്കുന്നതിനിടയിലാണ് മാതാവുമായി കണ്ടുമുട്ടിയത്.
അവളുടെ അമ്മാവന്മാരിൽ ഒരാൾ പ്രശസ്ത ഷിക്കാഗോ വാസ്തുശിൽപ്പി വില്യം ഹോളബേർഡും മാതൃ മുത്തച്ഛൻ ജനറൽ സാമുവൽ ബി. ഹോളബേർഡ് യു.എസ്. ആർമിയിലെ ക്വാർട്ടർമാസ്റ്റർ എന്ന നിലയിൽ സേവനമനുഷ്ടിച്ചിരുന്ന വ്യക്തിയുമായിരുന്നു.
ബാല്യകാലത്ത് കുടുംബം പലതവണ സ്ഥലം മാറ്റം നടത്തിയിരുന്നെങ്കിലും ആഗ്നസ് വാഷിംഗ്ടൺ നഗരത്തെ തന്റെ ജന്മനഗരമായി കണക്കാക്കിയിരുന്നു.
ഫെയർ‌മോണ്ട് സെമിനാരിയിലും വാഷിംഗ്ടണിലെ പബ്ലിക് ലൈബ്രറിയുടെ പരിശീലന പരിപാടിയിലും പങ്കെടുത്തിരുന്ന അവർ 1910 ൽ അവിടത്തെ ലൈബ്രറിയുടെ വിവരപ്പട്ടിക തയ്യാറാക്കുന്ന തന്റെ ആദ്യ ജോലി നേടി.
1914 ൽ ലൈബ്രറിയിലെ ജോലി ഉപേക്ഷിച്ച അവർ നഴ്സിംഗ് സ്കൂളിൽ ചേരാൻ തീരുമാനിച്ചു.
അവരുടെ വാക്കുകളിൽ, "ലൈബ്രറി ജോലി വളരെ മന്ദഗതിയിലുള്ളതും സംഭവശൂന്യവുമായിരുന്നു. എന്റെ അഭിരുചി കൂടുതൽ ആവേശകരമായ ഒന്നിലേക്ക്  തിരിഞ്ഞു."
ന്യൂയോർക്ക് നഗരത്തിലെ ബെല്ലിവ്യൂ നഴ്സസ് പരിശീലന പരിപാടിയിൽ പങ്കെടുക്കാൻ അവർ തീരുമാനിക്കുകയും 1917 ൽ അവിടെനിന്ന് ബിരുദം നേടുകയും ചെയ്തു.
തുടർന്ന് അമേരിക്കൻ റെഡ് ക്രോസിൽ സേവനത്തിനായി അപേക്ഷിക്കുകയും 1918 ജൂൺ 15 ന് യൂറോപ്പിലേക്ക് കപ്പൽ കയറുകയും ചെയ്തു.
മിലാനിൽ , കരസേനാ ഹോസ്പിറ്റലിൽ റെഡ് ക്രോസിന്റെ ആദ്യ നിയമനത്തിൽത്തന്നെ അവൾ ഏണസ്റ്റ് ഹെമിംഗ്വേയെ കണ്ടുമുട്ടി.
അവൾ ഹെമിംഗ്വേയേക്കാൾ ഏഴു വർഷം മൂത്തതായിരുന്നു.
അദ്ദേഹത്തിന് അക്കാലത്ത്, 19 വയസ്സ് മാത്രമേ പ്രായമുണ്ടായിരുന്നുള്ളൂവെങ്കിലും അവർ വിവാഹനിശ്ചയം നടത്തി.
എന്നിരുന്നാലും, അദ്ദേഹം അമേരിക്കയിൽ തിരിച്ചെത്തി മാസങ്ങൾക്കുശേഷം, 1919 മാർച്ചിൽ, ഒരു ഇറ്റാലിയൻ ഉദ്യോഗസ്ഥനുമായി തന്റെ വിവാഹനിശ്ചയം നടത്തിയെന്ന് ഒരു കത്തിലൂടെ വ്യാജസന്ദേശം അറിയിച്ചുകൊണ്ട് അവൾ ഹെമിംഗ്വേയുമായുള്ള വിവാഹം നിരസിച്ചു.
സാങ്കൽപ്പിക കഥാപാത്രത്തിന്റെ അടിസ്ഥാനമെന്ന നിലയിൽ ആഗ്നസിന്റെ വ്യക്തിത്വം ഹെമിംഗ്വേയുടെ സഹോദരൻ ലീസസ്റ്റർ 1961 ൽ തന്റെ സഹോദരനെക്കുറിച്ച് ഒരു പുസ്തകം പ്രസിദ്ധീകരിക്കുന്നതുവരെ വ്യാപകമായി അറിയപ്പെട്ടിരുന്നില്ല.
തന്റെ പുസ്തകത്തെക്കുറിച്ച് ഗവേഷണം നടത്തുന്നതിനിടെ ലെസ്റ്റർ ഹെമിംഗ്വേ കീ വെസ്റ്റിൽവച്ച് ആഗ്നസിനെ സന്ദർശിച്ചിരുന്നു.
തന്റെ പലവക പുസ്തകത്തിൽനിന്ന് ആഗ്നസ് ലീസസ്റ്ററിനു ചില ഫോട്ടോകൾ നൽകുകയും അവ ഇപ്പോൾ ഹെമിംഗ്വേ ഫൌണ്ടേഷനിൽ സൂക്ഷിക്കപ്പെട്ടിരിക്കുകയും ചെയ്യുന്നു.
ആഗ്നസ് വോൺ കുറോവ്സ്കി രണ്ടുതവണ വിവാഹിതയായിരുന്നു, പക്ഷേ ഹെമിംഗ്വേയുമായുള്ള വിവാഹനിശ്ചയം ഉപേക്ഷിക്കാൻ കാരണമായ (അവൾ എഴുതിയതുപ്രകാരം) ഇറ്റാലിയൻ ഉദ്യോഗസ്ഥനുമായല്ലായിരുന്നു അവരുടെ വിവാഹം.
ഹെയ്തിയിൽ റെഡ് ക്രോസിനൊപ്പം നിലയുറപ്പിച്ച കാലത്ത് അവർ 1928 നവംബർ 24 ന് ഹോവാർഡ് പ്രസ്റ്റൺ ("പീറ്റ്") ഗാർണറെ വിവാഹം കഴിച്ചു.
ഹെയ്തിയൻ നിയമനം പൂർത്തിയായ ശേഷം അവർ പെട്ടെന്ന് വിവാഹമോചനം നേടി.
മൂന്ന് കുട്ടികളുള്ള ഒരു ഹോട്ടൽ മാനേജരും വിഭാര്യനുമായിരുന്ന വില്യം സ്റ്റാൻഫീൽഡ് എന്ന വ്യക്തിയെ 1934 ൽ അവൾ രണ്ടാം തവണ വിവാഹം കഴിച്ചു.
രണ്ടാം ലോകമഹായുദ്ധസമയത്ത് , അവരുടെ ഭർത്താവും വളർത്തു മക്കളും അമേരിക്കൻ നാവികസേനയിൽ സേവനമനുഷ്ഠിച്ചിരുന്നു.
ആഗ്നസും അവരുടെ രണ്ട് വളർത്തു പുത്രിമാരും ന്യൂയോർക്ക് നഗരത്തിലേക്ക് പോയി അവിടെ ഫിഫ്ത്ത് അവന്യൂവിലെ റെഡ് ക്രോസ് ബ്ലഡ് ബാങ്കിൽ ജോലിയെടുത്തു.
1984 നവംബർ 25 ന് 92 ആം വയസ്സിൽ ഫ്ലോറിഡയിലെ ഗൾഫ്പോർട്ടിൽ വച്ച് മരിക്കുന്നതുവരെ അവൾ സ്റ്റാൻഫീൽഡുമായുള്ള വിവാഹബന്ധം തുടർന്നിരുന്നു.
മരണകാരണം റിപ്പോർട്ട് ചെയ്യപ്പെട്ടിരുന്നില്ല.
വാഷിംഗ്ടൺ ഡിസിയിലെ യു.എസ്. സോൾജിയേർസ് ആന്റ് എയർമെൻസ് ഹോം നാഷണൽ സെമിത്തേരിയിൽ സംസ്കരിക്കപ്പെട്ടു.
ഒന്നാം ലോകമഹായുദ്ധസമയത്ത് അമേരിക്കൻ റെഡ് ക്രോസുമായി ചേർന്നുള്ള "അവളുടെ ധീരവും അഭിനന്ദനീയവുമായ സേവനങ്ങൾ" അവർക്ക് ബഹുമതി നേടിക്കൊടുത്തു.
അവലംബം ↑ Villard, Henry Serrano Nagel, James.
Agnes's letters to Hemingway are included in Hemingway in Love and War: The Lost Diary of Agnes von Kurowsky: Her letters, and Correspondence of Ernest Hemingway ( ISBN 1-55553-057-5 H/B/ ISBN 0-340-68898-X P/B) ↑ Meyers, Jeffrey (1977).
Married to Genius , London Magazine Editions, p. 177 ↑ ↑ Villard, Henry Serrano Nagel, James.
Agnes's letters to Hemingway are included in Hemingway in Love and War: The Lost Diary of Agnes von Kurowsky: Her letters, and Correspondence of Ernest Hemingway ( ISBN 1-55553-057-5 H/B/ ISBN 0-340-68898-X P/B)
നികിത പോർവാൾ
നികിതാ പൊർവാൾ 2024-ലെ ഫെമിന മിസ് ഇന്ത്യ വേൾഡ് കിരീടം നേടിയ ഇന്ത്യൻ സൗന്ദര്യമത്സര ജേതാവാണ്.
2026-ലെ മിസ് വേൾഡ് മത്സരത്തിൽ ഇന്ത്യയെ പ്രതിനിധീകരിച്ച് നികിത മത്സരിക്കും.
മധ്യപ്രദേശിലെ ഉജ്ജയിനിലാണ് നികിത ജനിച്ചതും വളർന്നതും.
ഉജ്ജയിനിലെ കാർമൽ കോൺവെൻ്റ് സീനിയർ സെക്കൻഡറി സ്കൂളിൽ സ്കൂൾ വിദ്യാഭ്യാസം പൂർത്തിയാക്കി.
ഇപ്പോൾ ബറോഡയിലെ മഹാരാജ സയാജിറാവു സർവകലാശാലയിൽ ഉന്നത വിദ്യാഭ്യാസം നേടുകയാണ് നികിത.
18-ാം വയസ്സിൽ ടിവി അവതാരകയായി നികിത തൻ്റെ തൊഴിൽ ആരംഭിച്ചു.
നാടക പശ്ചാത്തലമുള്ള നികിത, 60-ലധികം നാടകങ്ങളിൽ അഭിനയിച്ചിട്ടുണ്ട്, കൂടാതെ "കൃഷ്ണ ലീല" എന്ന പേരിൽ 250 പേജുള്ള ഒരു നാടകത്തിൻ്റെ രചയിതാവ് കൂടിയാണ്.
നിലവിൽ, അന്താരാഷ്ട്ര ചലച്ചിത്ര മേളകളിൽ പ്രദർശിപ്പിച്ച ഒരു ഫീച്ചർ ഫിലിമിൽ ഒരു പ്രധാന വേഷം നികിത ചെയ്തിട്ടുണ്ട്.
അവലംബങ്ങൾ പുറമെ നിന്നുള്ള കണ്ണികൾ നികിത പോർവാൾ ഇൻസ്റ്റാഗ്രാമിൽ
കോസ്റ്റ നമോയിൻസു
കോസ്റ്റ നമോയിൻസു (ജനുവരി 1986 ജനനം 6) ഇന്ത്യൻ സൂപ്പർ ലീഗിൽ കേരള ബ്ലാസ്റ്റേഴ്സ് എഫ്സി ക്കുവേണ്ടി വൈസ് കാപ്റ്റനായും പ്രതിരോധനിരക്കാരനായുംകളിക്കുന്ന ഒരുപ്രൊഫഷണൽ ഫുട്ബോളർ ആണ്.
സിംബാബ്വെക്കാരനായ അദ്ദേഹം.
മാസ്വിംഗോ യുണൈറ്റഡിനൊപ്പം സീനിയർ കരിയർ ആരംഭിച്ചു.
2008-ൽ അദ്ദേഹം പോളണ്ടിലേക്ക് ലോവർ-ലീഗ് ക്ലബായ കെ.എസ്. അവൻ സ്വിച്ച് ജഗ്łഎ̨ബിഎ ലുബിന് 2010 ൽ ജഗ്łഎ̨ബിഎ ലുബിന് ശാശ്വതമായി ഇൻ ചെയ്യുന്നതിന് മുമ്പ് രണ്ട് വർഷം വായ്പ.
2013 ൽ അദ്ദേഹം സ്പാർട്ട പ്രാഗിൽ ഒപ്പിട്ടു.
ഏഴ് വർഷം അവിടെ ചെലവഴിച്ച ശേഷം 2020 ൽ ക്ലബ് വിട്ട് ഇന്ത്യൻ സൂപ്പർ ലീഗ് ക്ലബ്ബായ കേരള ബ്ലാസ്റ്റേഴ്സ് എഫ്‌സിയിൽ ചേർന്നു .
സിംബാബ്‌വെ പ്രതിരോധ താരം കോസ്റ്റ നമോയിൻസു കേരള ബ്ലാസ്റ്റേഴ്‌സുമായി കരാറിൽ ഒപ്പുവച്ചു ആദ്യകാലജീവിതം
ഹരാരെയിൽ ജനിച്ച കോസ്റ്റ മാതാപിതാക്കളും നഗരത്തിലും മുത്തച്ഛനോടൊപ്പം ഗ്രാമപ്രദേശത്തും വളർന്നു.
അവിടെ സ്ഥിരമായി താമസിക്കാൻ മാതാപിതാക്കളുടെ വീട്ടിൽ മതിയായ ഇടമില്ല, അതിനാൽ നഗരത്തിലുടനീളമുള്ള സുഹൃത്തുക്കളുമായും മറ്റ് ബന്ധുക്കളുമായും താമസിക്കാൻ അദ്ദേഹം നിർബന്ധിതനായി.
മിഡിൽ സ്കൂളിൽ പഠിക്കുമ്പോൾ ഒരു ക്ലബ്ബിനായി ഫുട്ബോൾ കളിക്കാൻ തുടങ്ങി, അത് വിദ്യാഭ്യാസ ഫീസും താമസവും നൽകി.
മാസ്വിംഗോ യുണൈറ്റഡിനായി സിംബാബ്‌വെയിലെ ആദ്യ ലീഗിൽ കളിക്കുമ്പോൾ, പോളണ്ടിലേക്ക് അയച്ച ഒരു ഏജന്റാണ് നമോയിൻസുവിനെ കണ്ടെത്തിയത്, അവിടെ അഞ്ചാം ഡിവിഷൻ അമേച്വർ ടീമായ കെ എസ് വിസ ഉസ്ട്രോനിയകയ്ക്ക് വേണ്ടി കളിക്കാൻ തുടങ്ങി.
സാഗബി ലുബിൻ
2008 ജൂലൈയിൽ, സാഗബി ലുബിനിൽ വായ്പയെടുത്ത് 2010 ൽ സ്ഥിരമായി ഒപ്പിടുന്നതിന് മുമ്പ്.
ലുബിനിൽ ആയിരുന്നപ്പോൾ, പോളിഷ് ലീഗിലെ ഏറ്റവും ഉയർന്ന റേറ്റിംഗുള്ള ലെഫ്റ്റ് ബാക്ക് ആയി അദ്ദേഹം മാറി.
സ്പാർട്ട പ്രാഗ്
2013 ൽ പോളണ്ടിൽ നിന്ന് പുറത്തുകടക്കാൻ അദ്ദേഹം ചെക്ക് സൈഡ് എസി സ്പാർട്ട പ്രാഗുമായി കരാർ ഒപ്പിട്ടു.
റഷ്യ, ജർമ്മനി, തുർക്കി എന്നിവിടങ്ങളിൽ നിന്നും അദ്ദേഹത്തിന് ഓഫറുകൾ ലഭിച്ചിരുന്നു.
സ്പാർട്ട പ്രാഗിന് വേണ്ടി 2013 ജൂലൈ 21 ന് വൈസോസിന ജിഹ്ലാവയ്‌ക്കെതിരെ 4–1ന് ജയിച്ചു.
ക്ലബ്ബിനായുള്ള അദ്ദേഹത്തിന്റെ ആദ്യ ലീഗ് ഗോൾ 2013 ഓഗസ്റ്റ് 31 ന് ബാനക് ഓസ്ട്രാവയ്‌ക്കെതിരെ 4-1 ന് ജയിച്ചു.
64 ആം മിനുട്ടിൽ നേടിയ ഗോൾ, 26 ആം ഗോളിൽ നേടിയ സ്വന്തം ഗോളിനായി.
34 കാരന്റെ കരാർ പുതുക്കേണ്ടെന്ന് ക്ലബ് തീരുമാനിച്ചതിനെത്തുടർന്ന് 2020 ജൂലൈയിൽ നമോയിൻസു ക്ലബ് വിടുമെന്ന് പ്രഖ്യാപിച്ചിരുന്നു.
സ്പാർട്ട പ്രാഗിനൊപ്പം ഏഴു വർഷം ചെലവഴിച്ചു.
ചെക്ക് ടീമിനെ നായകനാക്കിയ ആദ്യ ആഫ്രിക്കൻ കളിക്കാരനായിരുന്നു അദ്ദേഹം.
2020 ഒക്ടോബർ 10 ന് ഇന്ത്യൻ സൂപ്പർ ലീഗ് ടീമായ കേരള ബ്ലാസ്റ്റേഴ്സ് എഫ്‌സിയിൽ ഒരു വർഷത്തെ കരാറിൽ നമോയിൻസു ചേർന്നതായി official ദ്യോഗികമായി പ്രഖ്യാപിച്ചു.
ബ്ലാസ്റ്റേഴ്സിനായി ഒപ്പിട്ടതിലൂടെ ക്ലബ്ബിനെ പ്രതിനിധീകരിക്കുന്ന ആദ്യത്തെ സിംബാബ്‌വെ കളിക്കാരനായി.
2020 നവംബർ 18 ന് ക്ലബ്ബിന്റെ പുതിയ സീസണിന് മുന്നോടിയായി ക്യാപ്റ്റനായി അദ്ദേഹത്തെ നിയമിച്ചു.
2020 നവംബർ 20 ന് എടി‌കെ മോഹൻ ബഗാനെതിരായ മത്സരത്തിൽ ബ്ലാസ്റ്റേഴ്സിനായി അരങ്ങേറ്റം കുറിച്ച ബ്ലാസ്റ്റേഴ്സിന് 1-0 തോൽവി.
സിംബാബ്‌വെ ദേശീയ ടീമിന്റെ ഭാഗമാണ് നമോയിൻസു.
ഇതുവരെ 9 കളികളിൽ പങ്കെടുത്തിട്ടുണ്ട്.
2012 ഒക്ടോബർ 20 ന് മാച്ച് ഫിക്സിംഗിനായി നിരവധി സിംബാബ്‌വെ അന്താരാഷ്ട്ര രാജ്യങ്ങളിൽ ഏർപ്പെടുത്തിയ ആജീവനാന്ത വിലക്കിൽ നിന്ന് മോചിതരായവരിൽ ഒരാളാണ് അദ്ദേഹം.
2017 ആഫ്രിക്ക കപ്പ് ഓഫ് നേഷൻസ് യോഗ്യതാ മത്സരത്തിൽ സ്വാസിലാൻഡിനെതിരെ 2016 മാർച്ച് 28 ന് സിംബാബ്‌വെയ്ക്കായി നമോയിൻസു തന്റെ ആദ്യ ഗോൾ നേടി .
കരിയർ സ്ഥിതിവിവരക്കണക്കുകൾ ക്ലബ് പുതുക്കിയത്: 15 July 2020 Appearances and goals by club, season and competition Club Season League National Cup League Cup Continental Other Total Division Apps Goals Apps Goals Apps Goals Apps Goals Apps Goals Apps Goals Zagłębie Lubin (loan) 2008–09 I liga 27 0 2 0 — — — 29 0 2009–10 Ekstraklasa 24 1 1 0 — — — 25 1 Total 51 1 3 0 0 0 0 0 0 0 54 1 Zagłębie Lubin 2010–11 Ekstraklasa 11 0 1 0 — — — 12 0 2011–12 Ekstraklasa 27 2 0 0 — — — 27 2 2012–13 Ekstraklasa 23 1 4 0 — — — 27 1 Total 61 3 5 0 0 0 0 0 0 0 66 3 Sparta Prague 2013–14 Czech First League 24 3 4 0 — 2 0 0 0 30 3 2014–15 Czech First League 28 0 4 0 — 11 1 1 0 44 1 2015–16 Czech First League 25 3 4 1 — 15 2 0 0 44 7 2016–17 Czech First League 16 0 1 0 — 10 1 0 0 27 0 2017–18 Czech First League 16 0 0 0 — 0 0 0 0 16 0 2018–19 Czech First League 28 2 3 0 — 1 0 0 0 32 2 2019–20 Czech First League 9 1 4 1 — 2 1 0 0 15 3 Total 146 9 20 2 0 0 41 5 1 0 208 16 Career total 258 13 28 2 0 0 41 5 1 0 328 20 അന്താരാഷ്ട്ര ലക്ഷ്യങ്ങൾ പുതുക്കിയത്: 18 June 2016 .
Scores and results list Zimbabwe's goal tally first.
ലക്ഷ്യം തീയതി വേദി എതിരാളി സ്കോർ ഫലമായി മത്സരം 1 28 മാർച്ച് 2016 നാഷണൽ സ്പോർട്സ് സ്റ്റേഡിയം, ഹരാരെ , സിംബാബ്‌വെ കണ്ണി=|അതിർവര സ്വാസിലാൻഡ് 2–0 4–0 2017 ആഫ്രിക്ക കപ്പ് ഓഫ് നേഷൻസ് യോഗ്യത ബഹുമതികൾ ക്ലബ്
മാസ്വിംഗോ യുണൈറ്റഡ് സിംബാബ്‌വെ ഇൻഡിപെൻഡൻസ് ട്രോഫി : 2006,  2007
സ്പാർട്ട പ്രാഗ് ചെക്ക് ഫസ്റ്റ് ലീഗ് : 2013–14 ചെക്ക് കപ്പ് : 2013–14 ചെക്ക് സൂപ്പർകപ്പ് : 2014 പരാമർശങ്ങൾ ബാഹ്യ ലിങ്കുകൾ കോസ്റ്റ നമോയിൻസു ചെക്ക് ഫസ്റ്റ് ലീഗ് സ്ഥിതിവിവരക്കണക്കുകൾ കോസ്റ്റ നമോയിൻസു profile at Soccerway Costa Nhamoinesu
സലിൽ ചൗധരി ഇംഗ്ലീഷ് വിലാസം https://ml.wikipedia.org/wiki/Salil_Chowdhury ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇന്ത്യയിലെ സംഗീതസംവിധായകരിൽ പ്രമുഖനായിരുന്നു സലിൽ ചൌധരി ( ബംഗാളി : সলিল চৌধুরী) (1925-1995).
പ്രതിഭയുടെ തിളക്കം ഒന്നുകൊണ്ടു മാത്രം ബോംബേ സിനിമാ ലോകത്ത് അദ്ദേഹം വളരെ പെട്ടെന്ന് പ്രശസ്തനായി.
ഹിന്ദുസ്ഥാനിക്കും കർണ്ണാട്ടിക്കിനും പുറമേ കിഴക്കേന്ത്യൻ സംഗീതത്തിന് സിനിമയിൽ സ്ഥാനം ഉണ്ടാക്കിയത് ഇദ്ദേഹമാണ്.
1922 നവംബർ 19-ന്‌ ബംഗാളിൽ  ദക്ഷിണ പർഗാനസിൽ ഗാസിപുർ എന്ന ഗ്രാമത്തിൽ ദിഭാവതിയുടെയും ജ്ഞാനേന്ദ്രയുടെയും മകനായി ജനിച്ചു.
അദേഹത്തിന്റെ പിതാവ് ജ്ഞാനേന്ദ്ര ചൗധരി  ഡോക്ടറും നല്ലൊരു സംഗീതഞ്ജനായിരുന്നു .
അസം തോട്ടം മേഖലയിൽ ഡോക്ടർ ആയിരുന്നു .
ജോലിക്ക് പുറമെ തോട്ടം തൊഴിലാളികളെ സംഘടിപ്പിച്ച് സംഗീത നാടക സ്റ്റേജ് ഷോ ചെയ്യുമായിരുന്നു.
പടിഞ്ഞാറൻ സംഗീതവുമായി ബന്ധപ്പെട്ട് ധാരാളം കാസറ്റുകളും ഗ്രാമഫോണും അദ്ദേഹത്തിന്റെ പിതാവിന് ഉണ്ടായിരുന്നു.
പിതാവിനു പടിഞ്ഞാറൻ ക്ലാസ്സിക്കൽ സംഗീതവുമായുള്ള ബന്ധം വളരെ നല്ല സംഗീതപഠനത്തിനു സലിൽദായെ സഹായിച്ചു.
വെസ്റ്റേൺ സംഗീതത്തിൻ്റെ വലിയ കളക്ഷൻ പിതാവ് ൻ്റെ കൈവശം ഉണ്ടായിരുന്നു.
പിതാവിനൊപ്പം യാത്ര ചെയ്ത് കുട്ടികാലത്ത് സംഗീതത്തിൽ ആകൃഷ്ടനായി.
സലീലിൻ്റെ ജേഷ്ഠൻ സംഗീതജ്ഞനും നർത്തകനും ആയിരുന്നു.
ഫ്ലൂട്ട് വായിക്കുന്നതിൽ തല്പരനായിരുന്നു സലീൽ 'വെസ്റ്റേൺ സംഗീതത്തിലും തല്പരനായി.
ഹരിനാവി DVTS സ്കൂളിൽ പഠിച്ചു.
ബംഗാബാസി കോളേജിൽ പഠിക്കാൻ കൊൽകട്ടയിൽ എത്ത്മ്പോഴാണ് സ്വാതന്ത്ര സമരം.
സാമൂഹ്യ കാര്യങ്ങൾ എന്നിവയിൽ തൽപരനായ ത്.
ബംഗബസി കോളേജിൽ പഠിക്കുമ്പോൾ ബെച്ചാന്പോടീ തോമർ എന്ന ആദ്യഗാനം ചിട്ടപ്പെടുത്തി ബംഗാബാസി കലാലയത്തിൽ നിന്ന് ഇംഗ്ലീഷിൽ ബിരുദവും ബംഗാളിയിൽ മാസ്റ്റർ  ഡിഗ്രിയും നേടി.
1940 -കളിലെ ബംഗാളിലെ അരക്ഷിതമായ രാഷ്ട്രീയാവസ്ഥയും രണ്ടാം ലോകമഹായുദ്ധവും സലിലിന്റെ ജീവിതത്തെ സ്വാധീനിച്ചു.
തന്റെ സാമൂഹിക ഉത്തരവാദിത്തത്തെക്കുറിച്ച് അദ്ദേഹം തിരിച്ചറിയുകയും  ഇടത് പക്ഷ അനുഭാവമുള്ള ഇന്ത്യൻ പീപ്പ്ൾസ് തിയേറ്റർ അസോസിയേഷനിൽ (IPTA )ഒരു അംഗമാവുകയും ചെയ്തു.
ഈ സമയം ധാരാളം ഗാനങ്ങൾ എഴുതി ജനഹൃദയങ്ങളിൽ നല്ല ഒരു സ്ഥാനം നേടിയെടുക്കാൻ അദ്ദേഹത്തിനു കഴിഞ്ഞു.
ഇന്ത്യൻ ഗ്രാമങ്ങളിലൂടെ ഈ ഗാനങ്ങളുമായി IPTA കലാ സംഘം യാത്രാ ചെയ്ത്.
24 - 25 വയസ് ആവുമ്പോൾ തന്നെ  അറിയപ്പെടുന്ന യുവ സാംസ്കാരിക നേതാവ് ആയി.
"ദോ ബിഗ സമീൻ "എന്ന ഹിന്ദി ചിത്രത്തിനു സംഗീതസംവിധാനം നിർവ്വഹിച്ചതോടെ സിനിമാലോകത്തിന്റെ വാതിൽ അദ്ദേഹത്തിനായി തുറന്നു.
സുന്ദരവും ലളിതവും ആയിരുന്നു അദ്ദേഹത്തിന്റെ ഈണങ്ങൾ.
1949 മുതൽ 42 ബംഗാളി  ചിത്രങ്ങൾ, 75 ഹിന്ദി ചിത്രങ്ങൾ, 5 തമിഴ് ചിത്രങ്ങൾ, 3 കന്നട ചിത്രങ്ങൾ‍, 6 ഇതരഭാഷാ ചിത്രങ്ങൾ, 27 മലയാളചിത്രങ്ങൾ എന്നിവയ്ക്കു വേണ്ടി സലിൽ സംഗീതസംവിധാനം നിർവഹിച്ചു.
വാസ്തുഹാര , വെള്ളം എന്നീ ചിത്രങ്ങൾക്കു വേണ്ടി പശ്ചാത്തലസംഗീതം നിർവഹിച്ചതും ഇദ്ദേഹമാണ്.
ചെമ്മീൻ , ഏഴു രാത്രികൾ , അഭയം , രാസലീല , സ്വപ്നം , രാഗം , നെല്ല് , നീലപ്പൊൻമാൻ ‍, തോമാശ്ലീഹ , സമയമായില്ല പോലും, പ്രതീക്ഷ, അപരാധി, തുലാവർഷം, ഏതോ ഒരു സ്വപ്നം, ഈ ഗാനം മറക്കുമോ, മദനോത്സവം, വിഷുക്കണി, ചുവന്ന ചിറകുകൾ, ദേവദാസി, പുതിയ വെളിച്ചം, എയർ ഹോസ്റ്റസ്സ്, അന്തിവെയിലിലെ പൊന്ന്, എന്റെ കൊച്ചു തമ്പുരാൻ, തുമ്പോളി കടപ്പുറം എന്നിവയായിരുന്നു അദ്ദേഹം സംഗീതം നല്കിയ മലയാളചലച്ചിത്രങ്ങൾ.
വ്യത്യസ്തമായ നിരവധി ശ്രവണമധുരഗാനങ്ങൾ സംഗീത ലോകത്തിനു സമ്മാനിച്ച സലിൽ ചൌധരി തന്റെ 73-ആം വയസ്സിൽ 1995 സെപ്റ്റംബർ 5-ന് അന്തരിച്ചു.
ഏറെക്കാലമായി വിവിധ രോഗങ്ങൾ അലട്ടിയിരുന്ന അദ്ദേഹത്തിന്റെ അന്ത്യം മസ്തിഷ്കാഘാതം നിമിത്തമായിരുന്നു. 'സ്വാമി വിവേകാനന്ദ' ആയിരുന്നു അദ്ദേഹത്തിന്റെ അവസാന ചിത്രം.
അദ്ദേഹത്തിന്റെ ഭാര്യയും ഗായികയുമായിരുന്ന സബിത ചൗധരി 2017 ജൂൺ 29-ന് അന്തരിച്ചു.
ഇവർക്ക് നാല് മക്കളുണ്ട്.
മകൾ അന്തരയും മകൻ സഞ്ജയും ഇന്ന് സംഗീതലോകത്തുണ്ട്.
അവലംബം ↑ പുറത്തേക്കുള്ള കണ്ണികൾ വെബ്സൈറ്റ് Archived 2005-07-12 at the Wayback Machine .
കലാനിലയം കൃഷ്ണൻനായർ ഇംഗ്ലീഷ് വിലാസം https://ml.wikipedia.org/wiki/Kalanilayam_Krishnan_nair
കേരളത്തിലെ ഒരു സ്ഥിരം നാടകവേദിയായിരുന്ന കലാനിലയം ഡ്രാമാ വിഷന്റെ സ്ഥാപകനും പ്രമുഖ നാടക സംവിധായകനുമാണ് കലാനിലയം കൃഷ്ണൻനായർ (26 ജൂൺ 1917 - ).
കേരളത്തിലെ മാദ്ധ്യമരംഗത്ത് വ്യതിരിക്തതയോടെ വിവാദങ്ങളുയർത്തി നിലനിന്നിരുന്ന തനിനിറം എന്ന ദിനപത്രത്തിന്റെ സ്ഥാപകപത്രാധിപർ എന്ന നിലയിലും കൃഷ്ണൻ നായർ അറിയപ്പെടുന്നു.
പാങ്ങോട് ഭജനമഠത്തിൽ 1917 ജൂൺ 26 ന് ജനനം.
പത്താം വയസ്സിൽ പ്രിപ്പറേറ്ററി ക്ലാസ്സിൽ പഠിക്കുമ്പോൾ നാടകരംഗത്ത് കാലുകുത്തി.
ആദ്യ നാടകം - മാർത്താണ്ഡവർമ.
മകന്റെ നാടക വാസന മനസ്സിലാക്കി അച്ഛൻ പാച്ചുപിളള ‘ആനന്ദോദയ സംഗീതനടനസഭ’ എന്ന നാടക സമിതി രൂപീകരിച്ചു.
1933-49 വരെ കലാനിലയം പരീക്ഷണങ്ങളെ നേരിട്ടു.
1951-ൽ നാടക വേദിയാക്കാനുമാരംഭിച്ചു.
ഏഷ്യയിലെ തന്നെ ഏറ്റവും വലിയ നാടകവേദിയാണ് കലാനിലയം.
കലാനിലയം ഡ്രാമാ വിഷൻ 1963-ലാണ് സ്ഥാപിതമായത്.
കലാനിലയം കൃഷ്ണൻ നായരും അദ്ദേഹത്തിന്റെ സഹധർമിണി ദേവകിയമ്മയും ചേർന്നാണ് നാടകസംഘം രൂപീകരിച്ചത്.
സിനിമ സിനിമാസ്കോപ്പാവുന്നതിന് മുമ്പുതന്നെ അദ്ദേഹo നാടകത്തെ 'ഡ്രാമാസ്കോപ്പ്' ആക്കി.
സിനിമാ ലോകം ഇന്നത്തെ സാങ്കേതിക വിദ്യകൾ ആർജ്ജിച്ചു ജനപ്രിയമാകുന്നതിനു മുമ്പ് വേദിയിൽ കാർ ഓടിച്ചു കൊണ്ടുവന്നും ആനയെ കയറ്റിയും വിമാനത്താവളം ഉണ്ടാക്കിയും മറ്റും ജനലക്ഷങ്ങളെ ഹരം പിടിപ്പിച്ചു.
ചെറുമകൾ ബിന്ദു രവി  കലാ സാംസ്‌കാരിക രംഗത്ത് പ്രവർത്തിക്കുന്നു അവലംബം ↑ ↑ ഇതും കാണുക കലാനിലയം ഡ്രാമാ വിഷൻ
ക്രിസ് ഗാർഡ്നർ
അമേരിക്കൻ ഓഹരി നിക്ഷേപകനും ഓഹരി ദല്ലാളും ഗ്രന്ഥകാരനുമാണ് ക്രിസ്റ്റഫർ പോൾ ക്രിസ് ഗാർഡ്നെർ (ജനനം: 1954 ഫെബ്രുവരി 9).
വ്യവസായി , മോട്ടിവേഷൻ സ്പീക്കർ, എഴുത്തുകാരൻ, മനുഷ്യസ്നേഹി എന്നീ നിലകളിലും പ്രശസ്തനാണ്.
1980കളിൽ തന്റെ ചെറിയ മകനോടോന്നിച്ച്  താമസിക്കാൻ വീടില്ലാതെ  അദ്ദേഹം അനുഭവിച്ച യാതനകൾ ദി പെർസ്യുട്ട് ഓഫ് ഹാപ്പിനസ് (The Pursuit of Happyness,  മെയ്‌ 2006 ) എന്ന ആത്മകഥയിൽ വിവരിച്ചിട്ടുണ്ട്.
ഈ പുസ്തകം ഇതേ പേരിൽ തന്നെ ചലച്ചിത്രം ആയിട്ടുണ്ട്.
അതിൽ  ക്രിസ് ഗാർഡ്നെർ ആയി അമേരിക്കൻ നടൻ വിൽ സ്മിത്ത് ആണ് അഭിനയിച്ചത്.
ഒരു ചെറിയ രംഗത്തിൽ  ക്രിസ് ഗാർഡ്നെറും ആ സിനിമയിൽ അഭിനയിച്ചിട്ടുണ്ട്.
നാഷനൽ ജ്യോഗ്രാഫിക് സൊസൈറ്റി ഇംഗ്ലീഷ് വിലാസം https://ml.wikipedia.org/wiki/National_Geographic_Society നാഷണൽ ജിയോഗ്രാഫിക് എക്സ്പ്ലോറർ അൻ്റാർട്ടിക്ക സന്ദർശിക്കുന്നു
ലാഭം ലക്ഷ്യമാക്കാതെ പ്രവർത്തിക്കുന്ന ലോകത്തിലെ ഏറ്റവും വലിയ ശാസ്ത്ര-വിദ്യാഭ്യാസ സ്ഥാപനങ്ങളിൽ ഒന്നാണ് വാഷിങ്ടൺ, ഡി.സി. ആസ്ഥാനമാക്കി പ്രവർത്തിക്കുന്ന നാഷനൽ ജ്യോഗ്രാഫിക് സൊസൈറ്റി (National Geographic Society, NGS ), ആഗോളതലത്തിൽ പ്രവർത്തിക്കുന്ന നാഷണൽ ജ്യോഗ്രാഫിക് സൊസൈറ്റിയിൽ ലോകത്തെമ്പാടുമുള്ള 185 രാജ്യങ്ങളിലെ ഏകദേശം10 ദശലക്ഷം പേർക്ക് അംഗത്വമുണ്ട്.
1888 ജനുവരി  27 -ന് 33 അംഗങ്ങൾ ചേർന്നാണ് വാഷിങ്ടണിൽ ഈ സൊസൈറ്റി സ്ഥാപിച്ചത്.
ഗാർഡിനെർ ഗ്രീൻ ഹബാർഡ് ആയിരുന്നു സൊസൈറ്റിയുടെ ആദ്യ പ്രസിഡന്റ്.
ഭൂമിശാസ്ത്രസംബന്ധമായ അറിവുകൾ എല്ലാതലങ്ങളിലേക്കും വ്യാപിപ്പിക്കുക, ഈ ശാസ്ത്രശാഖയെക്കുറിച്ച് ജനങ്ങളിൽ അവബോധം വളർത്തുക എന്നിവയാണ് നാഷണൽ ജ്യോഗ്രാഫിക് സൊസൈറ്റിയുടെ മുഖ്യലക്ഷ്യങ്ങൾ.
നാഷണൽ ജ്യോഗ്രാഫിക് മാഗസിൻ ഉൾപ്പെടെയുള്ള പ്രസിദ്ധീകരണങ്ങളും നാഷണൽ ജ്യോഗ്രാഫിക് എന്ന ടി.വി. ചാനലും ഈ സംഘടനയുടേതാണ്; വിവിധ ശാസ്ത്രമേഖലകളിൽ നടക്കുന്ന പര്യവേക്ഷണ ഗവേഷണങ്ങൾക്ക്  ധനസഹായവും നല്കുന്നുണ്ട്.
നാഷണൽ ജ്യോഗ്രാഫിക് സൊസൈറ്റിയുമായി സഹകരിച്ച് അനവധി മേഖലകളിൽ പര്യവേക്ഷണങ്ങൾ നടന്നിട്ടുണ്ട്.
പൂർവ ആഫ്രിക്കയിലെ ആദിമമനുഷ്യരെക്കുറിച്ച് ലൂയി ലീക്കി നടത്തിയ പഠനം ഇതിൽ ഏറെ ശ്രദ്ധേയമാണ്.
2 ദശലക്ഷം വർഷങ്ങൾക്കു മുമ്പ് ഭൂമുഖത്തു നിവസിച്ചിരുന്നുവെന്ന് കരുതപ്പെടുന്ന 'ഹോമോ ഹാബിലിസ്' എന്ന മനുഷ്യപൂർവ സ്പീഷിസിനെക്കുറിച്ചുള്ള തെളിവുകൾ ഈ സംരംഭത്തിലൂടെ ശേഖരിക്കുകയുണ്ടായി.